text: Talan er um 21 ára gomlu Nukaaku P. Lyberth, sum hevur skrivað undir við EB fyri komandi kappingarár. Í EB eru tey fegin um at hava fingið styrk, og eru spent til enn eitt kappingarár í SMS-deildini.
text: #000001
text: Hevur royndir úr donskum hondbólti
text: #000002
text: Nukaaka, sum fyri tað mesta hevur spælt hondbólt í Grønlandi, var eitt skifti í Danmark og royndi hondbóltseydnuna. Í 2020 royndi hon seg í bestu donsku deildini, við Nykøbing Falster.
text: #000003
text: Fyri tað mesta hevur Nukaaka spælt í felagnum NÛK í grønlendska høvuðsstaðnum Nuuk, og eisini spælt í SAK úr Sisimiut.
text: #000004
text: Umframt royndirnar úr Danmark, hevur hon eisini verið í bruttohópinum á landsliðnum, og fyri stuttari tíð síðan varð hon úttikin til A-landsliðið á fyrsta sinni.
text: #000005
text: Skal gera annað enn at spæla við besta liðnum
text: #000006
text: Nukaaka hevur tikið miðnámsútbúgving við ítrótti sum høvuðsfak, og fær leiklutin sum styrkivenjari og skal standa á odda fyri skaðafyribyrging hjá yngru liðunum í felagnum.
text: #000007
text: Nevndin í EB sigur at tey eru ógvuliga nøgd við avtaluna við Nukaaku. Liðið fekk einans tvey stig í fjør, men er komið í SMS-deildina fyri at vera. Útlendski styrkurin skal vera liður í menningini av felagnum, og framhaldandi menning av egnum tilfeingi.
text: #000008
text: – Vit eru vís í, at hon kemur at styrkja væl um okkara unga hóp, skrivar felagði í tíðindaskrivi.
text: #000009